19 Ka hona, ha Jesu a araba, a tsoela pele ho re ho bona: “Kannete-nete ke re ho lōna, Mora a ke ke a etsa ntho le e ’ngoe e le ho itsoelang ho eena, haese feela seo a bonang Ntate a se etsa.+ Etsoe lintho life kapa life tseo A li etsang, Mora le eena o etsa lintho tsena ka mokhoa o tšoanang. 20 Etsoe Ntate o rata Mora+ ’me o mo bontša lintho tsohle tseo a li etsang, ’me o tla mo bontša mesebetsi e meholo ho ena, e le hore le ka hlolloa.+ 21 Etsoe feela joalokaha Ntate a tsosa bafu ’me a ba phelisa,+ kahoo Mora le eena o phelisa bao a batlang ho ba phelisa.+ 22 Etsoe ho hang ha ho eo Ntate a mo ahlolang, empa o file Mora ho ahlola hohle,+ 23 e le hore bohle ba ka hlompha Mora+ feela joalokaha ba hlompha Ntate. Ea sa hlompheng Mora ha a hlomphe Ntate ea mo romileng.+ 24 Kannete-nete ke re ho lōna, Ea utloang lentsoe la ka ’me a lumela ea nthomileng o na le bophelo+ bo sa feleng, ’me ha a tle kahlolong empa o fetile lefung ho ea bophelong.+